[{"text_idx": "#000010", "text": "Raporto pri l'Europana Ido-renkontro inter la 19ma e 24ma di agosto 2010 en Tu\u0308bingen"}, {"text_idx": "#000013", "text": "La Ido renkontro 2010 esis durigata. Matene esis ULI-kunsido pri linguala, pekuniala ed publikala aferi. Posdimeze esis tre sucesoza Ido estaleyo en la urbocentro ed interviuvo kun granda Germana brodkasto-sendejo la Deutschlandradio Kultur. La mp3 versiono di la interviuvo trovesas hike. Vespere esis publika diskurso pri Ido ed altra helpa lingui. Anke asistis Germana jurnalisti."}, {"text_idx": "#000015", "text": "La jorno komencis kun urbguidado tra l'anciena urbo di Tu\u0308bingen. Ye la sama tempo kelka interesemi di Tuebingen vizitis\nIdo-kurseto por komencanti en la Viktor-Renner-Domo. Posdimeze la membri di la Germana Ido Societo partoprenis ye la yarchefkunveno di GIS. La vespero finis kun komuna dineo e longa babilado sub la somerala noktala cielo en la birgardeno dil restorerio \"Schlo\u00dfgarten\"."}, {"text_idx": "#000017", "text": "Decido pri la Ido renkontro 2011 en Echternach en Luxemburgia\nPropozi a la Linguala Komitato\ndecidez mikra grupi di radiki unesme por plubonigar la proceduri (forsan dek o duadek)\npropozo membreskar Jean Martignon en la LK. Proceduri por publikar libri per \"Books on Demand\".\nnova vorti por la Pesch-radikaro? ma unesma listo di nova vorti da Tiberio Madonna\nParolez Ido forsan subtenar Kiran, la DK kontaktos lu\nlisto di skanigita libri ye "}, {"text_idx": "#000018", "text": "decidez mikra grupi di radiki unesme por plubonigar la proceduri (forsan dek o duadek)\npropozo membreskar Jean Martignon en la LK. Proceduri por publikar libri per \"Books on Demand\".\nnova vorti por la Pesch-radikaro? ma unesma listo di nova vorti da Tiberio Madonna"}, {"text_idx": "#000020", "text": "Pos la komuna dejuno eventis interesiva exkurso a Bebenhausen kun guidado tra la cisternala monakeyo e la kastelo.Vespere eventis dejuno e komuna babilado en la liberaerala parto dil restorerio \"Wurstku\u0308che\"."}, {"text_idx": "#000021", "text": "Antedimeze Ingrid Suprayan guidis la partoprenanti, qui ankore ne departis, tra la \"Franca Quartero\",ube ni dejunis en olima manjeyo por Franca armeani.Posdimeze la partoprenanti travivis tre agreabla kanot-veho sur la rivero Neckare pose juis la bela cirkumajo cirkume la rivero.La lasta dio dil Europana Idorenkontro 2010 en Tuebingen finis kun komuna dejuno ed agreabla vespero en la restorerio kun propra biriferio \"Neckarmu\u0308llerei\".Ibe ni ankorfoye juis la Suabiana dishi e saporoza speci di biro.En la tarda vespero omni adiis e l'Europana Idorenkontro 2010 en Tuebingen esis finita."}, {"text_idx": "#000022", "text": "Omna partoprenanti travivis agreabla e neoblieviebla dii en Tuebingen."}, {"text_idx": "#000023", "text": "Specala danko meritas Ingrid Suprayan pro l'ecelanta e diligenta aranjo di ica renkontro."}, {"text_idx": "#000024", "text": "Til rivido okazione dil Europana Idorenkontro inter la 17ma e 21ma di agosto 2011 en Echternach (Luxemburgia)!"}]